নিকৰিৰ প্ৰাকৃতিক সৌন্দৰ্য আৰু পক্ষীৰ কাকলিয়ে হাতবাউল দি মতা এই অঞ্চলটোত শেহতীয়াকৈ পৰ্যটকসকলৰ মনোৰঞ্জনৰ বাবে স্থাপন কৰা হৈছে এক অত্যাধুনিক পৰ্যটন নিৱাস। নিকৰি কেম্প নামেৰ আৰম্ভ হোৱা এই পৰ্যটন নিৱাসটোৱে অদূৰদৰ্শীতাৰে আৰম্ভ কৰা পেৰা গ্লাইডিঙৰ ব্যৱস্থাই নিকৰিঘাট অঞ্চলত উমলি জামলি থকা পৰিভ্ৰমী চৰাই জাকবোৰৰ মাজত এতিয়া ত্ৰাসৰ সৃষ্টি কৰিছে। পেৰা গ্লাইডিঙৰ বাবে ব্যৱহাৰ কৰা পপেলাৰ আৰু মটৰৰ বিকট শব্দৰ লগতে আকাশত উৰা পেৰাচুতে এতিয়া নিকৰিঘাট এৰিবলৈ বাধ্য কৰিছে স্থানীয় প্ৰজাতিৰ লগতে দেশী বিদেশী পৰিভ্ৰমী চৰাইৰ জাকবোৰক।